पोकरण | शहर के कन्या महाविद्यालय में बीए प्रथम वर्ष के लिए ऑनलाइन प्रवेश प्रक्रिया 6 जून से प्रारंभ हो चुकी है। इसकी अंतिम तिथि 20 जून रखी गई है। महाविद्यालय के नोडल प्रभारी डॉ. गिरधारीलाल जयपाल ने बताया कि ऑनलाइन प्रवेश आवेदन करने के लिए कक्षा 12 के रोल नंबर, नाम तथा पिता के नाम का प्रथम अक्षर भरते ही स्वयं डाटा लिंक हो जाएगा। आवेदन के समय टीसी, सीसी और अंक तालिका की आवश्यकता नहीं है। केवल बोनस अंक के लिए मूल प्रमाण पत्र स्केन करके लगाना होगा। वरीयता सूची में नाम आने पर ही दस्तावेज महाविद्यालय में जमा करवाने होंगे। अन्य पिछड़ा वर्ग की छात्राएं नया प्रमाण पत्र लगाएं। उन्होंने बताया कि यह प्रमाण पत्र एक वर्ष के लिए मान्य है तथा परिशिष्ट द के साथ कुल तीन वर्ष के लिए मान्य होगा। प्रवेश की इच्छुक छात्राएं ऑनलाइन आवेदन कर सकती हैंं।